|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ Αθήνα 24-8-2016****ΥΠΟΥΡΓΕΙΟ ΥΓΕΙΑΣ** **1η ΥΓΕΙΟΝΟΜΙΚΗ ΠΕΡΙΦΕΡΕΙΑ ΑΤΤΙΚΗΣ** |
| **ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «ΙΠΠΟΚΡΑΤΕΙΟ»****ΤΕΧΝΙΚΗ ΥΠΗΡΕΣΙΑ**  |
|  |

**ΘΕΜΑ : «ΟΙΚΟΔΟΜΙΚΕΣ ΕΡΓΑΣΙΕΣ ΘΑΛΑΜΩΝ ΝΟΣΗΛΕΙΑΣ 5 ΚΑΙ 7 ΚΡΑΤΙΚΗΣ ΠΑΘΟΛΟΓΙΚΗΣ ΚΛΙΝΙΚΗΣ 4ου ΟΡΟΦΟΥ ΤΕΤΡΑΩΡΟΦΟΥ ΚΤΙΡΙΟΥ»**

**ΤΕΧΝΙΚΗ ΠΕΡΙΓΡΑΦΗ**

Η παρούσα τεχνική περιγραφή περιλαμβάνει τις απαραίτητες οικοδομικές εργασίες για την αποκατάσταση των θαλάμων 5 και 7 της Κρατικής Παθολογικής Κλινικής του 4ου ορόφου του τετραώροφου κτιρίου.

Συγκεκριμένα θα εκτελεστούν οι ακόλουθες εργασίες:

1. **Αποκατάσταση της οροφής των θαλάμων.**
* Καθαίρεση τοπικά των σαθρών επιχρισμάτων στην οροφή των θαλάμων.
* Καθαρισμός των ορατών οξειδωμένων οπλισμών επί της επιφάνειας της οροφής των θαλάμων.
* Προστασία του οπλισμού της οροφής των θαλάμων με ειδικά εποξειδικά κονιάματα.

Συγκεκριμένα θα προστατευθεί ο οπλισμός που θα αποκαλυφθεί είτε είναι οξειδωμένος είτε όχι. Η εφαρμογή θα γίνει σε στεγνό και καθαρό από σκουριά, λάδι κτλ. οπλισμό.

Θα γίνει χρήση με εφαρμογή αντιδιαβρωτικού κονιάματος δύο συστατικών παθητικής δράσης για την προστασία του οπλισμού από την οξείδωση. Η εφαρμογή του κονιάματος θα γίνει με πινέλο με σκληρές τρίχες. Το τελικό πάχος θα είναι περίπου 2mm.

* Κατασκευή νέων επιχρισμάτων της οροφής των θαλάμων με τη χρήση θιξοτροπικού και ινοπλισμένου τσιμεντοκονιάματος.
* Βάψιμο της οροφής των θαλάμων.

Θα γίνει τοπική απόξεση των παλαιών χρωματισμών όπου είναι απαραίτητο (φουσκώματα, ρωγμές, αποκολλήσεις κτλ.) – τρίψιμο – στοκάρισμα – τρίψιμο για λείανση – αστάρωμα και πέρασμα δύο (2) χεριών με οικολογικό πλαστικό λευκό χρώμα.

* Απομάκρυνση όλων των καθαιρεμένων και αποξηλωθέντων υλικών.
1. **Βάψιμο της τοιχοποιίας των θαλάμων.**

Θα γίνει τοπική απόξεση των παλαιών χρωματισμών όπου είναι απαραίτητο (φουσκώματα, ρωγμές, αποκολλήσεις κτλ.) – τρίψιμο – στοκάρισμα – κάλυψη οπών – τρίψιμο για λείανση – αστάρωμα και πέρασμα δύο (2) χεριών με οικολογικό πλαστικό χρώμα απόχρωσης επιλογής της Επίβλεψης του Έργου .

1. **Βάψιμο των πορτών και των αποθηκευτικών ντουλαπιών.**

Θα γίνει τρίψιμο με ελαφρύ γυαλόχαρτο - στοκάρισμα με στόκο λινελαίου - τρίψιμο και ξεσκόνισμα – αστάρωμα με μίγμα λινελαίου, νεφτιού και στεγνωτικού με προσθήκη βελατούρας και πέρασμα δύο (2) χεριών ριπολίνης απόχρωσης επιλογής της Επίβλεψης του Έργου.

Στο βάψιμο των πορτών του θαλάμου συμπεριλαμβάνονται και οι κάσες των πορτών.

Σε περίπτωση που η αποκατάσταση και το βάψιμο κάποιων τμημάτων των ντουλαπιών (εξωτερικά φύλλα) είναι αδύνατη λόγω εκτεταμένων φθορών θα γίνει αντικατάσταση των συγκεκριμένων τμημάτων με καινούρια και ίδιου τύπου για λόγους ομοιομορφίας.

1. **Λοιπές εργασίες των αποθηκευτικών ντουλαπιών.**

Θα αντικατασταθούν τα εσωτερικά ράφια στα αποθηκευτικά ντουλάπια. Συνολικά θα αντικατασταθούν δέκα (10) ράφια ενδεικτικών διαστάσεων 30cmx40cm και πάχους 16mm από λευκή μελαμίνη σύμφωνα με τα πρότυπα ΕΝ 14322 : 2004, EN 14323 και θα διαμορφωθούν τα κατάλληλα στηρίγματα και οδηγοί (πηχάκια) για τη στήριξη αυτών.

Θα αντικατασταθούν οι κλειδαριές στα κάτω αποθηκευτικά ντουλάπια. Συνολικά θα αντικατασταθούν δέκα (10) κλειδαριές κουτιαστού τύπου, 25αρες και απόχρωσης ματ νίκελ.

1. **Αποκατάσταση τμήματος γυψοσανίδας στο Θάλαμο 7**

Θα αποκατασταθεί το κούτελο της γυψοσανίδας κάτω από την οροφή του Θαλάμου 7. Θα γίνει αποξήλωση του υφιστάμενου τμήματος και επανακατασκευή του με καινούρια στοιχεία γυψοσανίδας συνολικής επιφάνειας περίπου 0,3m².

Η γυψοσανίδα θα έχει πάχος 12,5mm, βάρος 8,5 kg/m2 και θα μπορεί να δεχτεί μεγάλη πίεση από χτυπήματα. Η γυψοσανίδα αποτελείται από συμπιεσμένο γύψο και ίνες σελουλόζης (χαρτόμαζα) σε ποσοστό 18,5% έως 19,5%. Οι δύο επιφάνειες της γυψοσανίδας υπόκεινται σε πολλαπλή λείανση και αδιαβροχοποίηση με σιλικόνη και θα πρέπει να πληρεί τις προδιαγραφές ΕΝ520 και DIN 18/80. Η στερέωση της γυψοσανίδας γίνεται με βίδες Vidin. Πριν το βάψιμο η επιφάνεια της γυψοσανίδας ασταρώνεται με ρητινούχο αστάρι αραιωμένο με νερό. Η εφαρμογή γίνεται με ρολό.

1. **Αντικατάσταση του δαπέδου των θαλάμων.**

Θα αντικατασταθούν τα δάπεδα των θαλάμων με πλαστικό δάπεδο PVC κατάλληλο για νοσοκομειακή χρήση, επαγγελματικών προδιαγραφών, ομογενές, τοποθετημένο με κορδόνια αρμοκόλλησης και με σοβατεπί με διαμόρφωση του ίδιου υλικού.

Η επιφάνεια του δαπέδου θα είναι προγυαλισμένη με PUR (πολυουρεθάνη) εργοστασιακά ελαχιστοποιώντας έτσι τις ανάγκες συντήρησης του πλαστικού δαπέδου.

Το δάπεδο θα είναι κατηγορία χρήσης 34 (βαρύ επαγγελματικό), πάχους 2 mm (ομογενές), βάρους 3.600 gr/m2, , διαστάσεις ρολών φάρδους 2m, με αντοχή σε καρέκλες με ροδάκια, με αντιστατικότητα<2kV (αντιστατικό), ακαυστότητα, Bfl-s1 (βραδύκαυστο), αντιολισθηρότητα R9 και ηχομόνωση 4 db

Η ένωση των ρολών στο δάπεδο των θαλάμων θα γίνει με κορδόνι αρμοκόλλησης ώστε να εξασφαλιστεί ότι δεν θα υπάρξει κενό στην ένωση. Η διαδικασία που θα ακολουθηθεί είναι η εξής:

Αφού τοποθετηθούν τα φύλα φάρδους 2m, το ένα δίπλα στο άλλο θα ανοίγεται με ειδικό εργαλείο (φρέζα) ένα μικρό αυλάκι, κόβοντας λίγο τις άκρες του κάθε ρολού. Στη συνέχεια, με άλλο εργαλείο (χειροκίνητο ή ρομπότ), ρίχνεται καυτό κορδόνι αρμοκόλλησης, το οποίο παίρνει το σχήμα από το αυλάκι. Τέλος, αφού κρυώσει το κορδόνι αρμοκόλλησης, θα ξυρίζεται την περίσσιά του και το τελικό αποτέλεσμα είναι ότι τα μέχρι πρότινος διαφορετικά ρολά πλαστικού δαπέδου, γίνονται πλέον ένα σώμα, χωρίς να υπάρχει ανάμεσά τους εστία ανάπτυξης μικροβίων, αφού σφουγγαρίζονται εύκολα και αποτελεσματικά.

Θα διαμορφωθεί σοβατεπί επί της τοιχοποιίας των θαλάμων με διαμόρφωση του ίδιου του δαπέδου. Η διαδικασία που θα ακολουθηθεί είναι η εξής:

Θα τοποθετηθεί μια βάση διαμόρφωσης  στη γωνία ένωσης του δαπέδου με τον τοίχο ώστε να δώσει την κατάλληλη καμπυλότητα στο πλαστικό δάπεδο. Το ίδιο το δάπεδο θα στρίβει με καμπύλη για 10cm περίπου πάνω στον τοίχο. Το δάπεδο που έχει ήδη τοποθετηθεί στο θάλαμο θα σταματάει 10cm πριν φτάσει στον τοίχο, οπότε και θα τοποθετείται μία επιπλέον λωρίδα πλαστικού δαπέδου φάρδους 20cm, εκ των οποίων τα 10cm πάνε πάνω στο πάτωμα (οριζόντια) και τα άλλα 10cm πάνε πάνω στον τοίχο (κάθετα). Η λωρίδα αυτή θα κολληθεί με κορδόνι αρμοκόλλησης στο πάτωμα, ενώ στην πάνω πλευρά του σοβατεπί θα τοποθετηθεί “καπελάκι”(διακοσμητικό τελείωμα).

Πριν την τοποθέτηση των νέων δαπέδων θα γίνει αποξήλωση των υφιστάμενων δαπέδων. Το υπόστρωμα θα εξομαλυνθεί κατάλληλα με τσιμεντοκονία ώστε να μην εμφανίζονται ρωγμές, κυματισμοί, εξάρσεις, βαθουλώματα ή άλλα ελαττώματα. Η επικόλληση των νέων δαπέδων θα γίνει πάνω σε επιφάνειες τέλεια στεγνές και καθαρές με πρώτο καθαρισμό εν ξηρώ για να αφαιρεθούν ξένα υλικά και δεύτερο καθαρισμό με νερό και απορρυπαντικό (χωρίς χρήση χημικών) για να απομακρυνθούν οι ελαιώδεις ουσίες. Στη συνέχεια το υπόστρωμα θα ξηρανθεί και θα επακολουθήσει η επίστρωση του δαπέδου. Η συγκολλητική ουσία θα πρέπει να είναι προμήθειας του εργοστασίου παραγωγής του δαπέδου και ο τρόπος επικόλλησης σύμφωνος με τις υποδείξεις του εργοστασίου.

Κατά τη διάρκεια των εργασιών θα ληφθούν όλα τα απαραίτητα μέτρα προστασίας τόσο για το προσωπικό όσο και για τους χώρους για την αποφυγή φθορών και ατυχημάτων.

Η ασφάλιση του προσωπικού που θα απασχοληθεί στο έργο θα είναι αποκλειστικής ευθύνης του Αναδόχου του έργου σε περίπτωση ελέγχου από τις αρμόδιες υπηρεσίες.

|  |  |  |  |  |  |
| --- | --- | --- | --- | --- | --- |
| α/α | Είδος εργασίας | Μονάδα μέτρησης | Τιμή Μονάδος | Ποσότητα | Τιμή (χωρίς ΦΠΑ) |
| 1 | Καθαρισμός και προστασία οπλισμού | Κατά αποκοπή | 150,00 | 1 | 150,00 |
| 2 | Επιχρίσματα έτοιμου σοβά στην οροφή των θαλάμων. Συμπεριλαμβάνονται οι αποξηλώσεις και απομακρύνσεις των υφιστάμενων σαθρών επιχρισμάτων | τ.μ. |  8,00 | 50 | 400,00 |
| 3 | Αποκατάσταση τμήματος γυψοσανίδας στο θάλαμο 7 | Κατά αποκοπή | 130,00 | 1 | 130,00 |
| 4 | Βάψιμο οροφής και τοιχοποιίας συμπεριλαμβανομένων χρωμάτων και λοιπών υλικών και εργασίας | τ.μ. |  5,00 | 130 | 650,00 |
| 5 | Βάψιμο ξύλινων επιφανειών (πόρτες, αποθηκευτικά ντουλάπια κτλ.) συμπεριλαμβανομένων χρωμάτων και λοιπών υλικών και εργασίας | τ.μ. |  7,00 | 20 | 140,00 |
| 6 | Νοσοκομειακό δάπεδο PVC με το σοβατεπί αυτού.Συμπεριλαμβανομένων τωνεργασίων και υλικών τοποθέτησής του (τσιμεντοκονία, κόλλα κτλ.) και των εργασιών αποξήλωσης του υφιστάμενου δαπέδου  | τ.μ. |  35,00 | 55 | 1925,00 |
| 7 | Ράφια μελαμίνης αποθηκευτικών ντουλαπιών μετά των εξαρτημάτων και εργασιών στήριξης και τοποθέτησης  | Κατά αποκοπή | 120,00 | 1 | 120,00 |
| 8 | Τοποθέτηση κλειδαριών στα αποθηκευτικά ντουλάπια των θαλάμων | τεμ | 10,00 | 10 | 100,00 |
|  | **ΣΥΝΟΛΟ** |  |  |  | **3615,00€** |

**ΠΡΟΥΠΟΛΟΓΙΣΜΟΣ ΕΡΓΟΥ : 3615,00€ + ΦΠΑ**